Forheneringsmerel

**Forheneringsmereler** uur Skeken en Merelern nēmt, diar forheneri, dat Wüfhaurn skrabeli.
Fuar't Miist sen deling di Pil en dat Präservatiiv.

## Skeken
* Forhenering fan di Aisprüng.
* Forhenering fan di Iinneesting fan dat befrüchtiti Ai iin ön di Lech.
* Forhenering fan dit Tohopraaki fan dat Ai me di früchtbaari Sperma.

Di Aisprüng kür deling man bluat me Hormoonen en di Spiraali forheneret uuren.
Di miist Mereln forheneri dat Tohopraakin fan dit Ai me di früchtbaari Sperma eeđer forskeligi Skeken.

### Pearl-Index
Fuar di Seekerhair fan di forskeligi Mereln en Skeken jeft et di Pearl-Index.
Dit meent, hurfuul fan 100 Wüfhaurn skrabeli, likert ja dit Forheneringsmerel jen Jaar nomen haa.
Wat liiger di Pearl-Index es, wat seekerer es dit Forheneringsmerel.

Söner Forheneringsmerel es di Pearl-Index bi Wüfhauern ömbi 20 Jaaren bi 85, bi Wüfhauern ombi 35 Jaaren bi 50 en bi Wüfhauern ombi 40 Jaaren bi 30.
Bi Wüfhauern ombi 50 Jaaren sünket di Pearl-Index hentö Nul. (Menopause)

Di Sekerhair fan di miist Skeken es man bluat sa gur üüs em jam nütet.

### Natüürelk Skeken
Bi di natüürelk Skeken fan di Forhenering uur di gröörigi Daagen fan die Menstruationszyklus bistemet, dat jü söner Mereln Bisliip haa ken.
Ön die gröörigi Daagen dö jam man nönt. Dit meent niin Bisliip.

Di natüürelk Skeken skel di Menstruationszyklus fan di Wüfhaurn biachti, aurdat en sün Karming langsen gröörig es.
Di aliining natüürelk Skek, wat en Karming dö kür, es di Coitus interruptus, man dit es niin seekeri Skek.
Dit Hormoonmetin, di Temperatuurskek, di Billings-Skek en di kombiniareti Skek symptothermāli Forhenerings-Skek ken uk fan Reekenmaskiinen fuar di Forhenering holpen uur. Hat jeft uk Programi en Online-Önbeeringen, diar bi di Forhenering help ken.

### Mechanisk Skeken
Di mechanisk Skeken skel dit Iintreer fan di Spermien iin ön di Lech forheneri. Sa skel niin Spermie di Ai leengi.

Kondoom en Femidoom sen deling di iiningi Forheneringsmerel, wat uk fuar Sexuel aurdraieni Kraankers üüs HIV-Infektsjoonen (AIDS), Gonorhoe oder Syphilis Sküül dö en diarom jit diartö forweendet uur skel, wan diar en Sjutswaant bistuunt.

### Hormooneli Skeken

Fuar di hormooneli Forhenering bi di Wüfhaurn uur Östrogeeni en Gestageeni nütet.
Dit sen di syntetisk Analooga fan di natürelsk Hormooni, aurdat dānen ek alto fuul Wirkinge bitö haa. En em ken me en litjet Dosis torocht kem.

Töhopstelti Pilen haa en Östrogeen en en Gestageen ön höm. Bi di deling fuar't Miist iinseetet Mikropil uur bi binai ali ön di Market tö Reer stuunte Präparaati Ethinylestradiol üüs Östrogeen brükt.

Dit kumt üp ön wat fuar en Gestageen forweent uur. Di jerst Generatsjoon me Norethisteron of Lynestrenol, di taust Generatsjoon, wat deling aaft brükt uur me Levonorgestrel, di trerst Generatsjoon me Desogestrel, Gestoden of Norgestimat en de fjuurst Generatsjoon fuar't Bispööl me Dienogest, Drospirenon, Chlormadinonacetat of Cyproteronacetat. Di jerst Wirkiing fan ali Mikropilen es di Forhenerin fan di Aispröng (Ovulationshemmung). Likert uur di Konsistens fan di Sliimpropen fan di Mootermün (Zervixsliim), aurdat di Pasage fan dit Spermaa ek sa iinfach es.

Di Hormoonmeeting, Temperatuurskek, Billings-Skek en di kombinierte symptotermaali Skek ken fan Forhenerings-Rekenmaskiinen stöten uuren. 

Ön Töögensats to di Kombinatjoonspili es iin ön di Minipil üüs Monopräparaat bluat en Gestageen. Normaalerwiis es iin ön di Minipilen üüs Wirkstof Levonorgestrel en wirki bluat üp di Lechsliimhir en di Zervixsliim, hurdöör di Pearl-Index hooger üüs bi di Mikropil es. Di neemte Niie Minipil haa di Stof Desogestrel ön höm en forheneret bitö dit uk töforletelk di Aispröng, hurdöör en Pearl-Index üüs bi di Mikropil fingen uur.

Di Pil diareeđer es fuar di Nuarfal-Kontrazeptjoon pasent, fuar di Fal, dat di Bisliip söner Sjuts ütföört uuren es, man niin Jungen welkemen es. Di Waarskiinelkhair fan dit Üp-Wai-Wiisen uur safuul minerer, wan di Pil diareeđer jerer achter di Bisliip söner Sjuts nemen uur. 
Dit Wirkingsprinsiip fan di Pil diareeđer es di Forhenering fan di Aisprüng. 
Mesken es diar uk en Iinneestiforhenring. Fuaral ön Nuarfalen me di Wirkingstof Levonorgestrel es dit bi adipösi Wüfhaur ek sa gur.

Bet hentö fjuur maal es dit muar wan em di Pil diaređer brük, dat en Wüfhaur skrabelet.
Uk wan en tjuker Wüfhaur me die Wirkingstof Ulipristalacetat forheneret, es di Wirking ek sa gur.. En gur Skek fuar Wüfhaurn me en BMI aur 25 ken di Implantatsjon fan en Kupfer-Intrauterinpessar wiis. 

Aur di Pharmakoepidemiologii bi di Forwening fan Forheneringsmerel jeft et fuar Dütsklön Stuudiien. 
Dānen dö seeker Beskiir aur Soziodemographie, Multimedikation, Morbidität, en fuul fisioloogische Daaten üs z.&nbsp;B. Blutdruck, Lipidstatus, Blutzucker en sa förter fuar Brüker fan hormoneli Kontrazeptiiwa. Alhüwel hormoneli Kontrazeptiiwa di miist häufigsten brükti Hiilmereler ön di hiili Warel sen, sen diar man bluat pharmakoepidemiologische Stuudijen, wat Sekundärdaten fan komertieli Daatensaamlingen of Daaten fan Kohortenstudien fuar Fraagen fan di sekeri Fuarwening fan di forskeligi Präparaati.

#### Pil fuar di Kārming
En hormoneli Forheneringsmerel fuar di Kārming, dat wat em "Pil fuar di Kārming" neemt, es ek diar. En australisk Ker aarberet diar ön. Di debelti Doosis fuar jen Dai fan Tamsulosin (0,8mg/Tag) alining ken to en Dialseeting fan di Masi fan dit Ejakuulaat öm binai 90% en ön 35% to en drüch Ejakuulaation fööri, fuar di Forhenering es dan ma ek inoch.

### Keemisk Skeken
Spermiziidi sen diar üüs Sualwen, Geeli, litj Tapen, Sküüm of Sprays. Di miist Präparaati sen maaket fan di Wirkstof Nonoxynol-9, selten uk fan Molksäure-, Boorsäure- of Salicylsäure. Spermiziide uur fuarof fan di Bisliip iin ön di Skaam dönen en wirki, aurdat jü Spermien duar maaki of jer Biweegelkhair foringeri.

Wan em bluat Spermiziidi brükt es dit ek sa seker, man tohop me mechanisk Forheneringsmerel uur di Sekerher beeter.

Ek sa fain sen Sliimhirsiirhairen, wat em fo ken fan di Spermiziidi.

### Kirurgisk Skeken

### Spiraali
Spiiraalen sen Giraaten, wat iin ön di Lech iinseet uur en fan mechanisk Önreeging fan di Lechsliimhir forheneret, dat diar en Ai bliift. Spiiraalen fan Kööper skel diartö Kööper öfseneri aurdat dit Sperma duar uur. Spiraalen skel seker en fuar en lung Tir forheneri.

Spiraalen, wat Hormooni öfseneri uur iin ön di Körev Hormooneli Forhenering behanelet.

## Löskitir
Ön di Löskitir ken Henerings-Metoodi üüs Kondoomi, Diaphragma of Portiokap önweenet uur, man en Diaphragma en en Portiokap skel nii önpaset uur. Bi hormooneli Forheneringsmerel es dit forskelig, aurdat diar forskeligi Hormooni sen: Forheneringsmerel me Estrogeen sen fuar di Löskitir ek gur, aurdat jü üp di Molkāpbechning iinwirki ken en Estrogeen iin ön di Mootermolk gung ken; Hormoonpräparaati, wat bluat fan Gestageen maaket sen üüs di Minipil, di Trimuunspröt, di Forheneringsstok of di Hormoonspiirali sen mögelk. Natürelk Forheneringsmerel sen iin ön di Löskitir ek gur, aurdat di Ütsaagkraft fan di Temperatuur miarens ek sa gurt es, wan di Sliip ek normaal es. Bluat bi di sympto-termāli Metoodi eeđer Rötzer es diar iin ön di Löskitir en töforletelk Rail.

Dat Löski salev forheneret mesken di Aispröng, man dit es ek seker, *luki diar:* Löski en Forhenering en Lactational Amenorrhea Metoodi.

## Luki uk diar